**EXPUNERE DE MOTIVE**

|  |
| --- |
| **Secţiunea 1****Titlul actului normativ** **Proiectul de Lege privind reglementarea fondurilor de investiţii alternative și pentru modificarea și completarea unor acte normative** |
| **Secţiunea a 2-a****Motivul emiterii actului normativ** |
| 1. **Descrierea situaţiei actuale**

Prezentul proiect de act normativ are ca scop reglementarea fondurilor de investiții alternative (F.I.A.) în ceea ce privește organizarea, funcționarea, precum și obligațiile de transparență aferente acestor tipuri de entități (care se clasifică în F.I.A. de tip contractual și F.I.A. de tip societate de investiții). Proiectul de act normativ face parte din strategia Autorității de Supraveghere Financiară de revizuire a cadrului legal incident funcţionării organismelor de plasament colectiv, altele decât organismele de plasament colectiv în valori mobiliare (respectiv A.O.P.C. prevăzute la art. 114 şi 115 din Legea nr. 297/2004 privind piaţa de capital, cu modificările şi completările ulterioare, categorie din care fac parte cele cinci societăți de investiții financiare –S.I.F.-, respectiv Fondul Proprietatea SA).Proiectul de act normativ completează cadrul legal incident administratorilor de fonduri de investiții alternative (A.F.I.A.) reprezentat de Legea nr. 74/2015 privind administratorii de fonduri de investiţii alternative și de Regulamentul A.S.F. nr. 10/2015 privind administrarea fondurilor de investiții alternative.Propunerea Autorității de Supraveghere Financiară mai sus amintită survine în contextul în care, urmare a intrării în vigoare a Legii nr. 74/2015 privind administratorii de fonduri de investiţii alternative, precum şi a Regulamentului A.S.F. nr. 10/2015 privind administrarea fondurilor de investiţii alternative, funcţionarea administratorilor actualelor A.O.P.C. (viitoarele F.I.A.) se realizează conform prevederilor noilor acte normative, motiv pentru care este necesară reconsiderarea legislaţiei incidente acestor tipuri de organisme, a căror activitate este reglementată la nivelul legislației speciale din domeniul pieței de capital de mai multe legi și regulamente, fiind supusă, în același timp, în cazul societăților de investiții, legislației primare cu caracter general reprezentate de Legea societăților nr. 31/1990 şi/sau unor acte normative speciale care au avut ca obiect înfiinţarea respectivelor entităţi (cazul Legii nr. 133/2006 şi cel al Legii nr. 247/2005 prin care a fost dispusă înfiinţarea celor 5 S.I.F., respectiv a Fondului Proprietatea S.A.).Ulterior intrării în vigoare a prezentului proiect de act normativ, Autoritatea de Supraveghere Financiară va proceda la emiterea reglementărilor în vederea configurării cadrului legislativ secundar necesar atât aplicării noilor dispoziţii, cât şi clarificării unor situaţii concrete apărute în practica de autorizare, reglementare, supraveghere şi control desfăşurată. |
| 1. **Schimbări preconizate**

Scopul principal al acestui act normativ este reglementarea modalității de înfiinţare şi funcţionare a FIA stabilite în România, în funcție de caracterul specific al fiecărei categorii/clase de astfel de organisme ce va fi stabilită la nivelul noului act normativ, mai puțin reglementarea acelor aspecte care sunt deja adresate prin Legea nr. 74/2015 și Regulamentul A.S.F. nr. 10/2015 privind administrarea fondurilor de investiții alternative. De asemenea, acest proiect de act normativ vizează adaptarea/racordarea legislaţiei incidente domeniului A.O.P.C. la practica curentă europeană, prin crearea cadrului național de reglementare și clasificare a unei noi categorii de organisme de plasament colectiv, respectiv F.I.A., indicate în cadrul dispoziţiilor Directivei 61/2011/UE.Proiectul de act normativ a fost configurat cu luarea în considerare a reglementărilor similare existente în alte state membre ale Uniunii Europene cu tradiție în domeniul administrării de investiții, respectiv Germania, Franţa, Luxemburg, Irlanda şi Marea Britanie (state cu cele mai mari valori ale activelor totale administrate de A.F.I.A. din Uniunea Europeană).Astfel, proiectul de act normativ este rezultatul unei analize axate pe identificarea aspectelor privind universul organismelor de plasament colectiv în general şi al F.I.A. în special, respectiv forma legală de înfiinţare şi funcţionare a F.I.A., tipurile de F.I.A. şi accesul investitorilor în astfel de organisme de plasament colectiv (existenţa în legislația statului membru a tipurilor de F.I.A., în funcție de tipul de investitori cărora li se adresează) și pe acelea privind responsabilitatea privind stabilirea politicii investiţionale și/sau existența la nivelul acestei legislații a unor limite investiționale, cerinţele de transparență şi informare, atât către investitori, cât şi către autorităţile naționale competente.Având în vedere aspecte anterioare, principalele direcții avute în vedere la configurarea proiectului de lege sunt următoarele:* reglementarea înființării și funcționării F.I.A., în funcție de tipul de investitori cărora li se adresează (de ex. investitori profesionali, investitori de retail), inclusiv instituirea cadrului juridic național (sau acomodarea cadrului juridic deja existent cu prevederile actelor normative comunitare) aplicabil F.I.A. speculative, F.I.A. cu capital privat, F.I.A. cu capital de risc, F.I.A. de antreprenoriat social, F.I.A. pe termen lung), F.I.A. monetare, F.I.A. specializate în investiții imobiliare etc.;
* abrogarea prevederilor aplicabile A.O.P.C. din legislaţia în vigoare (Legea nr. 297/2004 și OUG 32/2012), în vederea asigurării unui cadru unitar de reglementare a F.I.A. din România într-un act normativ principal, racordat la evoluțiile recente europene în materie de administrare de investiții alternative;
* abrogarea prevederilor incidente funcţionării celor 5 S.I.F.-uri, respectiv Fondului Proprietatea SA din Legea nr. 133/1996 şi Legea nr. 247/2005, ca urmare a devenirii caduce a acestor dispoziții;
* completarea tipurilor de măsuri administrative ce pot fi adoptate de către A.S.F., prin completarea dispozițiilor Legii nr. 74/2015 și a O.U.G. nr. 32/2012;
* modificarea unor prevederi incidente procesului existent de autorizare a administratorilor de fonduri de investiții alternative din cadrul Legii nr. 74/2015 și de reglementare a S.A.I. autorizate în baza O.U.G. nr. 32/2012, ce pot administra inclusiv A.O.P.C.;
* introducerea de prevederi privind regimul prelucrării datelor cu caracter personal la nivelul A.S.F. cu privire la domeniul organismelor de plasament colectiv, în cadrul prezentului proiect de act normativ și prin completarea dispozițiilor Legii nr. 74/2015 și a O.U.G. nr. 32/2012.
 |
| **3. Alte informaţii**Nu este cazul. |
| **Secţiunea a 3-a****Impactul socio-economic al proiectului de act normativ** |
| 1. **Impact macroeconomic**

Adoptarea proiectului de act normativ are un impact macroeconomic asupra domeniului pieţei de capital şi economiei româneşti prin:* reconfigurarea arhitecturii de piaţă tipice activităţii A.O.P.C. (31 de entități autorizate de Autoritatea de Supraveghere Financiară cu active nete de peste 19,5 miliarde lei la finele lunii ianuarie 2019), în vederea creşterii încrederii persoanelor în investiția în titluri de participare.
* crearea de noi mecanisme de finanțare a economiei prin configurarea de noi tipuri de fonduri de investiții, cu strategii de investiții specifice, armonizate cu practica europeană în materie;
* protecţia micilor investitori (peste 89.000 de deţinători de titluri de participare ale A.O.P.C., cu excepția S.I.F.) prin descurajarea unor practici neconforme şi de încălcare a prevederilor legislaţiei aplicabile A.O.P.C. de către A.F.I.A., prin detalierea și diversificarea sancţiunilor administrative ce pot fi aplicate de Autoritatea de Supraveghere Financiară.
 |
| **11. Impact asupra mediului concurenţial şi domeniului ajutoarelor de stat**Nu este cazul. |
| **2. Impact asupra mediului de afaceri** Nu este cazul. |
| **21. Impactul asupra sarcinilor administrative**Nu este cazul. |
| **22. Impactul asupra întreprinderilor mici şi mijlocii**Proiectul de act normativ reglementează condițiile de înființare și funcționare ale F.I.A. cu capital privat, care au ca obiect principal de activitate investiția în societăţi constituite în baza Legii societăților nr. 31/1990, republicată (care pot fi inclusiv societăți de tip I.M.M.), dezvoltarea sau admiterea acestora în cadrul unui loc de tranzacţionare din România, prin participarea la capitalul social al respectivei societăţi.În mod similar, proiectul de act normativ conține prevederi referitoare la F.I.A. cu capital de risc, care sunt configurate să completeze cadrul legal stabilit prin Regulamentul (U.E.) 345/2013 privind fondurile europene cu capital de risc, în condițiile în care aceste fonduri investesc peste 70% în active eligibile, precum societăți din portofoliu (care pot fi și de tip I.M.M.). Astfel, prin intrarea în vigoare a prezentului act normativ se va institui o modalitate suplimentară prin care mecanismele specifice pieței de capital vor fi utilizate pentru finanțarea inițiativei antreprenoriale și a societăților de tip *start-up*.  |
| **3. Impact social**Nu este cazul. |
| **4. Impact asupra mediului** Nu este cazul. |
| **5. Alte informații** |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |
| --- | --- |
|  |  - mii lei - |
|  | Indicatori | Anul curent | Următorii 4 ani | Media pe 5 ani |
|  | 1 | 2 | 3 | 4 | 5 | 6 | 7 |
|  | 1. | Modificări ale veniturilor bugetare, plus/minus, din care: |  |  |  |  |  |  |
|  | a) | buget de stat, din acesta: |  |  |  |  |  |  |
|  | (i) impozit pe profit |  |  |  |  |  |  |
|  | (ii) impozit pe venit |  |  |  |  |  |  |
|  | b) | bugete locale: |  |  |  |  |  |  |
|  | (i) impozit pe profit |  |  |  |  |  |  |
|  | c) | bugetul asigurărilor sociale de stat: |  |  |  |  |  |  |
|  | (i) contribuţii de asigurări |  |  |  |  |  |  |
|  | 2. | Modificări ale cheltuielilor bugetare, plus/minus, din care: |  |  |  |  |  |  |
|  | a) | buget de stat, din acesta: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunuri şi servicii |  |  |  |  |  |  |
|  | b) | bugete locale: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunuri şi servicii |  |  |  |  |  |  |
|  | c) | bugetul asigurărilor sociale de stat: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunuri şi servicii |  |  |  |  |  |  |
|  | 3. | Impact financiar, plus/minus, din care: |  |  |  |  |  |  |
|  | a) | buget de stat |  |  |  |  |  |  |
|  | b) | bugete locale |  |  |  |  |  |  |
|  | 4. | Propuneri pentru acoperirea creşterii cheltuielilor bugetare |  |  |  |  |  |  |
|  | 5. | Propuneri pentru a compensa reducerea veniturilor bugetare |  |  |  |  |  |  |
|  | 6. | Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
|  | 7. | Alte informaţii | Proiectul de act normativ nu are un astfel de impact, deoarece nu propune scutiri/exceptări de la plata unor impozite și taxe de către actualii participanți la piață.  |

 |
|  |
| **Secţiunea a 5-a****Efectele prezentului act normativ asupra legislaţiei în vigoare** |
| **1. Măsuri normative necesare pentru aplicarea prevederilor actului normativ:****a) Acte normative în vigoare ce vor fi modificate sau abrogate, ca urmare a intrării în vigoare a actului normativ**Legea nr. 133/1996 pentru transformarea Fondurilor Proprietăţii Private în societăţi de investiţii financiare se abrogă.La data prevăzută de art. 79 alin. (1), vor fi modificate prevederile art. 13, art. 34 alin. (3) și (4), art. 82 lit. d), art. 88, art. 89, art. 90 alin. (2) lit. c) și art. 1932 din O.U.G. nr. 32/2012, iar art. 202 din același act normativ se abrogă. De asemenea, la data prevăzută de art. 79 alin. (1), la art. 196 din O.U.G. nr. 32/2012, după alin. (6) se introduc patru noi alineate, alin. (61)-(64) și după art. 202 din același act normativ, se introduce un articol nou, art. 2021.La data prevăzută la art. 79 alin. (1), prevederile art. 114 – 120, art. 122-123, art. 272 alin. (1) lit. i), art. 286, art. 2861 și art. 2863 din Legea nr. 297/2004 se abrogă.La data prevăzută la art. 79 alin. (1), prevederile art. 6 alin. (1), art. 7, art. 71, art. 9, art. 91, art. 92 alin. (8)-(10), art. 12 alin. (3), alin. (4), alin. (41), alin. (5) și alin. (9) din Capitolul II, respectiv art. 201 din Capitolul VI1 al Titlului VII al Legii nr. 247/2005 se abrogă.La data prevăzută la art. 79 alin. (1), prevederile art. 7 alin. (2) lit. a), art. 50 alin. (2) și art. 52 alin. (5) din Legea nr. 74/2015 privind administratorii de fonduri de investiții alternative se modifică. De asemenea, la data prevăzută de art. 79 alin. (1), la art. 52 din Legea nr. 74/2015, după alin. (5) se introduc patru noi alineate, alin. (6)-(9), după art. 57 din același act normativ se introduce un articol nou, art. 571, și după art. 63 din același act normativ, se introduce un articol nou, art. 631.**b) Acte normative ce urmează a fi elaborate în vederea implementării noilor dispoziţii**Autoritatea de Supraveghere Financiară va emite reglementările secundare necesare în aplicarea prezentului act normativ. |
| **11. Compatibilitatea proiectului de act normativ cu legislaţia în domeniul achiziţiilor publice**Proiectul de act normativ nu are impact asupra legislaţiei din domeniul achiziţiilor publice. |
| **2. Conformitatea actului normativ cu legislaţia comunitară în cazul proiectelor ce transpun prevederi comunitare**Nu este cazul. |
| 1. **Măsuri normative necesare aplicării directe a actelor normative comunitare**

Nu este cazul. |
| 1. **Hotărâri ale Curţii Europene de Justiţie a Uniunii Europene**

Nu este cazul.  |
| 1. **Alte acte normative şi sau documente internaţionale din care decurg angajamente**

Nu este cazul. |
| **6. Alte informaţii**Nu este cazul. |
| **Secţiunea a 6-a****Consultările efectuate în vederea elaborării actului normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Prezentul proiect de lege a fost publicat, pentru consultare publică, pe site-ul Ministerului Finanțelor Publice și al Autorității de Supraveghere Financiară, în conformitate cu dispozițiile legale privind transparența decizională.De asemenea, la începutul anului 2016, Autoritatea de Supraveghere Financiară a înființat un grup de lucru cu reprezentanții Ministerului Finanțelor Publice și ai Asociației Administratorilor de Fonduri de Investiții din România (A.A.F.), ce a analizat implicațiile noii reglementări privind F.I.A. Ulterior, prezentul proiect de lege s-a aflat în consultare publică în perioada decembrie 2018-ianuarie 2019, prilej cu care au fost primite și analizate în vederea preluării numeroase propuneri și observații din partea A.A.F. și a altor asociații relevante în domeniul pieței de capital. Precizăm că, anterior, încă de la finele lunii iulie 2015, Autoritatea de Supraveghere Financiară a publicat spre consultare publică, un document care a avut ca scop obţinerea din partea tuturor părţilor interesate a punctelor de vedere privind strategia A.S.F. de reglementare a funcţionării organismelor de plasament colectiv altele decât O.P.C.V.M., în contextul ultimelor evoluţii legislative la nivelul Uniunii Europene şi naţional. Observaţiile şi propunerile primite în cadrul acestei sesiuni de consultări (din partea unor administratori relevanți de A.O.P.C., investitori instituționali și organizații neguvernamentale ce activează în domeniul pieței de capital), alături de analiza proprie a A.S.F. privind modul de reglementare a funcţionării FIA în alte state membre, au fost luate în considerare în procesul complex de elaborare a prezentului proiect de act normativ.Procesul legislativ a fost de durată, deoarece s-a urmărit analiza impactului Legii nr. 74/2015 asupra domeniului administrării de investiții, ce a reglementat A.F.I.A. și abia ulterior, calibrarea normelor naționale aplicabile F.I.A., în scopul unei tranziții cât mai stabile pentru activele acestor fonduri la noile cerințe legale aduse prin prezentul proiect de lege. Strategia A.S.F. a avut ca scop obţinerea din partea părţilor interesate a punctelor de vedere privind viziunea A.S.F. de reglementare a funcţionării organismelor de plasament colectiv altele decât O.P.C.V.M.-urile (actualele AOPC-uri, respectiv viitoarele F.I.A.), în contextul ultimelor evoluţii legislative la nivelul U.E. |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul prezentului act normativ**Nu este cazul.  |
| **3. Consultările organizate cu autorităţile administraţiei publice locale, în situaţia în care prezentul act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.** Nu este cazul. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**Nu este cazul. |
| **5. Informaţii privind avizarea de către:****a) Consiliul Legislativ:** **b) Consiliul Suprem de Apărare a Ţării:**  **c) Consiliul Economic şi Social:**  **d) Consiliul Concurenţei**: **e) Curtea de Conturi:** Proiectul de act normativ va fi supus avizării Consiliului Legislativ. |
| **6. Alte informaţii** Nu este cazul. |
| **Secţiunea a 7-a****Activităţi de informare publică privind elaborarea** **şi implementarea prezentului act normativ** |
| **1. Informarea societăţii civile cu privire la necesitatea elaborării prezentului act normativ** Încă din luna iulie 2015, Autoritatea de Supraveghere Financiară a publicat pe web site-ul propriu o informare publică privind intenția sa de a reconfigura cadrul legal incident actualelor A.O.P.C. și de a elabora noi prevederi legale referitoare la fondurile de investiții alternative. |
| **2. Informarea societăţii civile cu privire la eventualul impact asupra mediului în urma implementării prezentului act normativ, precum şi efectele asupra sănătăţii şi securităţii cetăţenilor sau diversităţii biologice** Nu este cazul. |
| **3. Alte informații**Nu este cazul. |
| **Secţiunea a 8-a****Măsuri de implementare** |
| **1. Măsurile de punere în aplicare a prezentului act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Nu este cazul. |
| **2. Alte informaţii**Nu este cazul |

**Faţă de cele prezentate, a fost elaborat prezentul Proiect de lege privind reglementarea fondurilor de investiţii alternative și pentru modificarea și completarea unor acte normative, pe care îl supunem spre aprobare.**

**MINISTRUL FINANŢELOR PUBLICE**

 **Eugen Orlando TEODOROVICI**

**NISTRUL DELEGAT PENTRU**

**OINEA**

 Avizăm favorabil,

|  |  |
| --- | --- |
| **PREŞEDINTELE AUTORITĂŢII DE SUPRAVEGHERE FINANCIARĂ,****Leonardo BADEA** | **MINISTRUL JUSTIŢIEI,****Tudorel TOADER** |
| **MINISTRUL AFACERILOR EXTERNE,****Teodor-Viorel MELEȘCANU** | **MINISTRUL DELEGAT PENTRU AFACERI EUROPENE,****George CIAMBA** |